**TEHNIČNI DAN :** IZDELAVA PTIČJE GNEZDILNICE IZ KARTONA

**NAVODILA ZA UČITELJE**

**1.del**

**Predmet:** Naravoslovje in tehnika

**Razred:** 4. in 5. razred

**Trajanje**: 4 PU

**Splošni cilji**: učenec načrtuje, skicira, izdela in preizkuša izdelke iz različnih gradiv ter predlaga izboljšave, pri tem pa uporablja osnovne obdelovalne postopke, in varno uporablja orodja in pripomočke

**Operativni cilji za 5.r. (Naravoslovje in tehnika):**

Učenec:

* dokaže, da se odpadki lahko uporabljajo kot surovine (papir, plastika),
* gradi modele zgradb na podlagi skice,
* bere načrt in ga udejanji,
* izdela uporabne predmete iz različnih papirnih gradiv s tem, da uporablja različne načine spajanja gradiv,
* dokaže, da segrevanje in ohlajanje povzročata spremembo lastnosti snovi,
* uporablja lesna gradiva pri izdelavi modelov in maket,
* uporablja osnovne obdelovalne postopke za papirna in lesna gradiva, umetne snovi, tanko pločevino,
* presoja ustreznost končnega izdelka.

**Operativni cilji za 6.r. (Naravoslovje in tehnika):**

Učenec:

* ugotovi pomen embalaže za shranjevanje predmetov in snovi ter jo vrednoti z naravovarstvenega vidika,
* nariše skico svojega modela in opiše njegovo delovanje,
* izdela model od skice do končnega izdelka,
* ugotovi pomen izolacijskih materialov ter poišče primere uporabe,
* pojasni, da lahko nekatere bolezni in poškodbe sam prepreči z odgovornim ravnanjem.

**Oblike dela**: individualno, delo v dvojicah

**Metode dela**: načrtovanje modela, praktično delo, metoda opazovanja, metoda merjenja, metoda dela s slikami, metoda ovrednotenja dela

**Medpredmetnost**: Matematika (merjenje), likovna vzgoja (risanje, skica), slovenski jezik (opis skice, modela, naprave, orodja)

**2.DEL**

**PREVERJANJE OPRAVLJENEGA DELA UČENCA**

Učenec s pomočjo navodil zbere material in orodje, nariše skico, sestavi načrt, zmeri in nariše kosovnico na karton, zreže kose kartona in ga zlepi po navodilih. Učitelj preveri učenčevo delo tako, da mu učenec pošlje sliko skice ali načrta ter sliko končnega izdelka. Za dodatek pa lahko učenec reši še križanko - Poznavanja imen ptic.

Če ima učenec več časa, več motivacije, dostop do orodja, pripravljenost staršev za pomoč, lahko pripravi, zlepi ali zbije in pobarva leseno ptičjo gnezdilnico. V nekaterih krajih po Sloveniji pa je možen lažji dostop do gline, ki nudi nov izziv za izdelavo modelov (Ribnica na Dolenjskem).

Pripravil: Jure Marolt, učitelj v CŠOD Jurček

Ljubljana, 20. 4. 2020